CELEX: C2005/315/17
Language: hu
Date: 2005-12-10 00:00:00
Title: C-346/05. sz. ügy: A Cour du travail de Liège  2005. szeptember 6 -i ítéletével a Monique Chateignier kontra Office national de l'emploi (rövidítve: O. N. Em.) ügyben benyújtott előzetes döntéshozatal iránti kérelem

10.12.2005   
            
            
               HU
            
            
               Az Európai Unió Hivatalos Lapja
            
            
               C 315/9
            
         A Cour du travail de Liège 2005. szeptember 6-i ítéletével a Monique Chateignier kontra Office national de l'emploi (rövidítve: O. N. Em.) ügyben benyújtott előzetes döntéshozatal iránti kérelem
   (C-346/05. sz. ügy)
   (2005/C 315/17)
   Az eljárás nyelve: francia
   A Cour du travail de Liège 2005. szeptember 6-i ítéletével, amely 2005. szeptember 22-én érkezett a Bíróság Hivatalához, a Monique Chateignier kontra Office national de l'emploi (rövidítve: O. N. Em.) ügyben előzetes döntéshozatal iránti kérelmet nyújtott be az Európai Közösségek Bíróságához.
   A Cour du travail de Liège a következő kérdésről kéri a Bíróság döntését:
   A Szerződés 39. cikkének (2) bekezdése és a 1408/71/EGK rendelet 3. cikkének (1) bekezdése alapján, amely biztosítja a tagállami munkavállalók közötti egyenlő bánásmódot és a személyek, köztük a munkavállalók szabad mozgását, úgy kell-e a 1408/71/EGK rendelet (1) 67. cikkének (3) bekezdését értelmezni, hogy a munkanélküli ellátásra való jogosultsághoz a tagállami állampolgár munkavállalót akkor is a lakóhely szerinti tagállamban szükséges gyakorlat elvégzésére kötelezi, ha e tagállam belső szabályozása sem a harmadik államból, sem a más tagállamból származó külföldi munkavállalóra nem ír elő ilyen kötelezettséget?
   
      (1)  A szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1408/71/EGK rendelet (HL L 149., 2. o.; magyar nyelvű különkiadás 5. fejezet, 1. kötet, 35. o.)